**ПРЕДЛОГ ЗАКОНА**

**О ИЗМЕНИ И ДОПУНИ ЗАКОНА О ЕЛЕКТРОНСКИМ МЕДИЈИМА**

Члан 1.

У Закону о електронским медијима („Службени гласник РС”, бр. 83/14 и 6/16 ‒ др. закон), у члану 47. став 1. тачка 5) мења се и гласи:

„5) поштује забрану политичког оглашавања ван изборне кампање, пре почетка изборне кампање да објави тарифе за политичко оглашавање, а у току изборне кампање да регистрованим политичким странкама, коалицијама и кандидатима обезбеди заступљеност без дискриминације. Критеријуми по којима се одређује цена политичког рекламирања и услови плаћања морају да важе за све кандидате на изборима и све подносиоце проглашених изборних листа, односно предлагаче проглашених кандидата и морају да буду објављени;”.

После става 1. додаје се нови став 2. који гласи:

„Десет дана пре дана одређеног за гласање медији не могу извештавати о званичним јавним скуповима на којима се отварају инфраструктурни и други објекти (путеви, мостови, школе, болнице, фабрике и сл.), односно обележава почетак изградње таквих објеката ако на тим скуповима учествују јавни функционери који су кандидати за председника Републике, народне посланике, посланике у скупштини аутономне покрајине и одборнике у скупштини јединице локалне самоуправе.”

Досадашњи став 2. постаје став 3.

Члан 2.

Овај закон ступа на снагу осмог дана од дана објављивања у „Службеном гласнику Републике Србије”.